JohanHeinsen/ENO huggingface dataset:
Aalborg Stiftstidende, 1843-03-31
Den ældste af hans tilstedeværende Disciple overrakte ham Hædersgaven med nogle Ord, hvori han takkede ham og tolkede de Følelser, der maatte besjæle alle hans Elever ved Tanken om, hvad han havde været for dem, for Skolevæsenet i det Hele, og for christelig Oplysning. Derpaa istemtes en af Seminarist J. Christensen forfattet Sang. Med rørt Hjerte takkede han saavel ældre som yngre Elever for det skjønne Beviis, han havde modtaget paa deres Kjærlighed, bad de Tilstedeværende at bringe hans hjertelige Taktil de Fraværende, og skildrede i sin hjertelige Tale det Formaal, han stedse havde sigtet til ved sin Underviisning. (Jnds. til Thist. Av.)
Aalborg Stiftstidende, 1843-03-31
Aalborg, den 31te Marts. Dagsposten bringer den beklagelige Efterretning, at atter et Skib her fra Byen, den nye Skonnert, Hinrich, Capt. J. Dam, der laae under Ladning paa Milazzos Rhed i Nærheden af Messina for at indtage Olie til Hamborg, og allerede havde indtaget en betydelig Deel af Ladningen, den 12te ds. om Aftenen i en frygtelig Storm, efter hele Dagen at have været i Havsnød er kommen paa Grund og totalt forliist. Besætningen er lykkeligviis bjerget, men Capitainen har end ikke kunnet frelse Skibets Papirer. Af Skibsinventariet vil rimeligviis kun yderst lidt blive reddet, da Veiret var meget slet og Stormen rasede frygteligt. Skibet er assureret.
Aalborg Stiftstidende, 1843-03-31
Overauditeur N. F. Lassen bekjendtgjør under 27de ds., Følgende i Berl. Tidende: Ved idag at være underrettet om, at der den 22de Marts er afsagt Dom ved en nedsat Commission i den imod mig anlagte Sag, troer jeg at skylde den offentlige Mening Underretning om, at jeg naturligviis har declareret Appel til Høiesteret, indtil hvis Paakiendelse af Sagen jeg tør bede Publicum at suspendere sin Mening om mine Embedshandlingere.
Aalborg Stiftstidende, 1843-03-31
Copulerede. J Værum den 28de Marts, Skibscapit. Jens Christian Rømler og Jfr. Jngeborg Sophie Petersen.
Aalborg Stiftstidende, 1843-03-31
Handels- og Skibsefterretninger. Den Natten til den 1ste Januar d. A. med Kuffen "Alida paa Wangsaaindstrandede Capitain J. Mehrens fra Oldenborg, en ung smuk Mand paa 28 Aar, er i forrige Uge ved Døden afgaaet i Klitmøller, hvor han logerede. Han havde forinden skrevet et meget vakkert Brev til sine Forældre og Sødskende, hvori han paa en rørende Maade tager Afskeed fra dem. (Thist. Av.)
Aalborg Stiftstidende, 1843-03-31
Kbhvn. Børscours, den 28de Marts. Hamb. S. 203, Sp. 200. N. Spdlr. - a Rd. Sv. Sedl. - - Rbs. 4 pCt. kgl. Obl. 102 1/2 a 103 Rd. Nations Obl. af 1820. - Rd. r. S. Rigsbank Obl. af 1818, – a - Rbd. r. S. Bankactier 113, Rbd. r. S. As. Actier - a - Rbd. S.
Aalborg Stiftstidende, 1843-03-31
Hamborg Børscours, den 28de Marts. Bordeaux 190. Petersborg 33 1/2. London f. S. 13 Mk. 10 3. Madrid 45 1/2. Lissabon 478. Amsterdam k. S. 35. 75. Spec. 1 Rab. Louis, & Frederiksd'orer 11 Mk. 1/2 s.
Aalborg Stiftstidende, 1843-03-31
Agger-Canals Skibsliste. Jndk. D. 25de Marts P. Johnsen f. Grimstadt. Lemvig m. Træl. – Udg. D. 25de N. C. Jacobsen f. Struer t. Mand, m. Korn, og Muursteen. N. H. Ankersen f. Struer t. Altona m. saltede Huder. Døde. Slagterm. Joh. Carl Benschel, 64 A.; Enke. efter Kammerr. og Toldinspecteur Hoe, Eleonore, f. Schultz, 80 A.; F. Sybrowskys Søn, Harald Frederik, Peruquemagerm. Carl Wilh. Kroll, 81 A.: Alle i Kjøbenhavn. Sognepræst for Dybe og Ramme, J. J. Emborg, 63 A. Marie Hedevig Tornam, i Nestved.
Aalborg Stiftstidende, 1843-03-31
Ved Tallotteriets 1420de Trækning i Altona udkom: Nr. 38. 18. 62. 4. 65.
Aalborg Stiftstidende, 1843-03-31
Bekjendtgjørelser. Ifølge Resolution fra det kongelige Admiralitets- og Commissariatscollegium til undertegnede Bestyrelse af 21de f. M., er det bestemt, at Dampskibet "Iris" indsættes i Dokken samme Dag som det kongelige Dampskib "gir kommer til at udgaae, nemlig: en af de sidste Dage i April. Herefter har Bestyrelsen indrettet Farten for "Iris" i April Maaned, i Henhold til dens Bekjendtgjörelse af 21de d. M. Derimod modtog man med Posten idag Underretning fra Captain Sletting om, at "Iris" allerede skulde være parat til at sættes ind i Dokken Tirsdagen den 18de April om Morgenen, hvoraf fölger, at den af Bestyrelsen i dens Bekjendtgjörelse opstillede Tour til Kiel bliver Suspenderet. Som Fölge heraf, vil "Iris" i April Maaned, ikkun foretage Toure mellem Aalborg og Kjöbenhavn frem og tilbage, saaledes: 1. Fra Kjøbenhavn til Aalborg: Løverdag den 1ste April, Efterm. Kl. 5, Torsdag den 6te April, Efterm. Kl. 5, Mandag den 10de April, Efterm. Kl. 5, Torsdag den 13de April, Efterm. Kl. 5,2. Fra Aalborg til Kjøbenhavn: Tirsdag den 4de April, Efterm. Kl. 5, Løverdag den 8de April, Efterm. Kl. 5, Tirsdag den 11te April, Efterm. Kl. 5, Löverdag den 15de April, Efterm. Kl. 5, Aalborg i Bestyrelsen for Dampskibet "Iris", den 27de Marts 1843. F. Wulff. E. Bruun. Joh. Kjær. D. Duysen. P. J. Hallengren.
Aalborg Stiftstidende, 1843-03-31
Til Efterretning for dem, som maatte ønske Forsendelser med Dampskibet "Iris", der udfordrer Toldklarering, bekjendtgjøres herved, at Anmeldelser herom maae være indleverede paa Expeditionscontoiret senest Kl. 12 Middag, i de Dage, Skibet afgaaer herfra. Aalborg, i Bestyrelsen for Dampskibet "Iris", den 30te Marts 1843. Wulff. Erik Bruun. Joh. Kier. D. Duysen. J. P. Hallengrøn.
Aalborg Stiftstidende, 1843-03-31
Førstkommende Tirsdag og fremdeles, indtil videre, hver Tirsdag Aften fra Kl. 7 til 9 modtages løse Breve til Forsendelse med den herfra Onsdag Morgen afgaaende Dagvogn; ligesom og den tidligere Jndlevering af Pakkepostsager samt løse Breve til Hjørring og Frederikshavn, hver Onsdag fra Kl. 4 Eftermiddag til 8 Aften, paany træder i Kraft. Aalborg Postkontor, den 31te Marts 1843. Østergaard, const.
Aalborg Stiftstidende, 1843-03-31
Dampskibsfart vedkommende. Just Claussen ved Beistrup Strand udsætter og ilandsætter ledige Passagerer for 8 s. pro persona, og med Gods for 1 Mk. til den bestemte Tid, Dampskibet "Liimfjorden passerer Fjordbredden.
Aalborg Stiftstidende, 1843-03-31
At Aalborg Kjøbstads Fattigvæsens og Arbeids anstaltens Regnskaber for Aaret 1842 af Cassereren ere aflagte og henligge til Eftersyn i Commissionens Forsamlingsstue i Skolegadens Fattighuus, i 3 Uger fra Dato, bekjendtgjøres herved. Aalborg, den 28de Marts 1843. Commissionen for Fattigvæsenet.
Aalborg Stiftstidende, 1843-03-31
J Klubben "Foreningen afholdes Qvartals-Generalforsamling Tirsdag den 4de April, Aften Kl. 7. Di ectionen.
Aalborg Stiftstidende, 1843-03-31
En Dreng af honet Familie, med gode Forkundskaber, kan fra 1ste Mai blive anbragt ved en Colonial-Handel i Aalborg. Adressecomptoiret anviser.
Aalborg Stiftstidende, 1843-03-31
Undertegnede ønsker en Huuslærer strax eller til første Mai, som af Sprog idetmindste taler det Tydske. Mølgaard pr. Hjørring, den 27de Marts 1843. Theisen.
Aalborg Stiftstidende, 1843-03-31
En Dreng, med fornødne Forkundskaber og med Aarvaagenhed og Opmærksomhed paa Forretningerne, kan blive antagen ved en Bog- og Papiirhandel i en af Jyllands største Kjøbstæder, hvor han desuden vil have fleersidig Leilighed til Uddannelse i andre Forretningsgrene. Adressecomptoiret modtager Billetter, mærkede A. B.
Aalborg Stiftstidende, 1843-03-31
En meget solid Postvogn, med 3de lakerede Agestole, staaer til Salg hos Peder Christensen i NørreSundby. Nylig hjemkommet, udmærket godt rødt og hvidt Kløver, Themothei= og østersøisk Horfrø, samt gode Sæde Vikker og gule Ærter, der faaes til meget billige Priser hos Caspar Valeur.
Aalborg Stiftstidende, 1843-03-31
Gaarden Korshøigaard ved Aardestrup, med Jorder af Hartkorn 3 Tdr. 2 Skpr. 2 Fdkr., som eies og beboes af Hr. Heiberg, kan underhaanden faaes tilkjøbs paa billige Vilkaar og strax tiltrædes. Gaardens Bygninger ere af Nyt opførte i 1841 og Jorderne ere gode og kan meget forbedres, da Mergel derpaa haves i Overflødighed. Der kan holdes 4 Bæster, 8 a 10 Fækreaturer og 50 Faar. J Jorderne er nedlagt 8 Tdr. Vinterrugsæd. Accord og denne Eiendom afsluttes paa Eierens Begne af Undertegnede efter Fuldmagt. J Mangel af Salg vil Samme blive stillet til Auction i næste April Maaned. Aalborg, den 30te Marts 1843. N. Denisøe.
Aalborg Stiftstidende, 1843-03-31
Min sorte 3 Aars Hingst af jydsk Race, uden Aftegning, 10 Qvarteer 3 Tommer, bedækker i dette Foraar mod Erlæggelse af 1 Rbd., og 1 Mk. til Karlen pr. Hoppe. Voldsted, den 30te Marts 1843. Jørgen Brink, Nogle Læs Thimothei, Ærter, Ho samt Byghalm kan kjøbes i Huset Nr. 151 i Urbansgade.
Aalborg Stiftstidende, 1843-03-31
Extra godt Chevalier=Byg, tjenlig til Sæd, og 3 Stkr. udmalkede Køer, ere tilkjøbs paa Frydendal pr. Aalborg. Thimothei. faaes billig hos F. Degner.
Aalborg Stiftstidende, 1843-03-31
Hvor en Bilægger=Ovn er tilkjøbs anviser Adressecomptoiret.
Aalborg Stiftstidende, 1843-03-31
Fire Favne godt Bøgebrænde staae tilsalg hos Maler T. S. Poulsen paa Vestergade.
Aalborg Stiftstidende, 1843-03-31
Friske ræsede Randers Lax ere atter arriverede hos Lauritz Nielsen.
Aalborg Stiftstidende, 1843-03-31
Fra Pressen er udkommen: Bemærkninger Kong Christian den Femtes danske Lov, hentede fra den senere Lovgivning, Collegii Resolutioner og Skrivelser, samt Lovkyndiges Skrifter af C. C. Hertz, Justitsraad og Byfoged, 6 Dele med et Tillægs-Hefte, 15 Rbd. heftet. Dette Værk giver en sammentrængt og med største Nøiagtighed og Flid affattet Fremstilling af den danske Lovgivning. Hver Deel er ledsaget med et fuldstændigt alphabetisk Register, saa at man med Lethed kan finde enhver Lovbestemmelse. Det er saaledes en ypperlig Haandbog for juridiske Studerende, og enhver Anden, der ønsker at gjøre sig bekjendt med Lovgivningen. For juridiske Embedsmænd maa det ansees som næsten uundværligt.
Aalborg Stiftstidende, 1843-03-31
Værket faaes i de fleste Boghandlinger, i Aalborg hos Bernhard Ree og Rottbøll Sadolin, i Thisted hos Kreiberg, i Hjørring hos Thøger Petersen og i Odense hos Forlæggeren S. Hempel.
Aalborg Stiftstidende, 1843-03-31
Jfølge meddeelt kongelig allernaadigst Bevilling af 21de denne Maaned, der læses ved Frederikshavns Byting og den kongelige Landsoverret i Viborg, indkaldes herved, sub poena præclusi et perpetui silentii, med Aar og Dags Varsel, Alle og Enhver, som maatte formene, at have Noget at fordre efter ved Døden afgangne Kjøbmand og mecklenborg-schwerinsk Consul og Handelsagent i Frederikshavn Rasmus Bergen, til for undertegnede hans Enke og hans Svigersøn, som eneste og myndige Arvinger efter den Afdøde, inden foreskrevne Tids Forløb at anmelde og beviisliggjøre deres formeentlige Krav. Frederikshavn, den 25de Marts 1843. Christiane Cecilie Bergen, født Schandorph. Som Lavværge. Schandorph. Johan Anthon Frederik Schmidt, Silke= og Klædehandler.
Aalborg Stiftstidende, 1843-03-31
Ved Proclama af 14de f. M., som er læst ved Over og Underret, ere Creditorerne i afdøde Ane Catrine Adel, født Bering, og efterlevende Mand, Joachim Friderich Abel af lille Rævdal, Dronninglunds Sogn, deres Fælledsbo indkaldte, med 12 Ugers Varsel til at anmelde og beviisliggjøre deres Fordringer for undertegnede Skifteforvalter. Dronninglund Herreds Skifteret, den 20de Marts 1843. Gad.
Aalborg Stiftstidende, 1843-03-31
De, som maatte have Noget at fordre i afgangne Kammerraad Peder Zeuthen Bruun til Mølgaard. og efterlevende Enkes Bo, indkaldes herved, med 12 Ugers Varsel, til for mig at anmelde og beviisliggjøre deres Krav. En Skiftesamling i Boet afholdes paa Raadstuen, her i Bye Torsdagen den 20de April næstkommende, Eftermiddag Kl. 2. Hjørring, den 25de Marts 1843. Koefoed.
Aalborg Stiftstidende, 1843-04-01
Aalboe.
Aalborg Stiftstidende, 1843-04-01
Etifterivende og Adresse-Avis. No 66. Aar 1843. Løverdagen den 1ste April.
Aalborg Stiftstidende, 1843-04-01
Denne Avis, som udgives af Jens Chr. Borch & Julie Ree og redigeres af Bernhard Roe, udgaaer 5 Gange ugentlig og kan bestilles paa alle kongelige Postcontoirer i Danmark og Hertugdømmerne samt paa Stiftsbogtrykkeriet i Aalborg, hvor Prisen er 7 Mk. 8 s. qvartaliter.
Aalborg Stiftstidende, 1843-04-01
Gudstjeneste. 5te Søndag i Faste prædiker til Høimesse i Budolphi Kirke. Hr. Pastor Boesen; i Frue Kirke Hr. Pastor Bruun. Til Aftensang i Budolphi Kirke Hs. H. Hr. Stiftsprovst Dr. Hald, i Frue Kirke Hs. H. Hr. Provst Hertel. – J Nørretranders Kirke Kl. 9 1/2 Hs. H. Hr. Provst Hertel. – J Søndertranders Kirke Kl. 1 Hr. Pastor Bruun.
Aalborg Stiftstidende, 1843-04-01
Udlandet. Hertuginden af Orleans lader nu trykke Historien om hendes Gemals Feldttog i Algerien; den skal for en stor Deel være skreven af Hertugens egen Haand. Værket er prydet med mange Bignetter; Hertuginden har bestemt, at det skal uddeles til Armeens Regimenter i Africa.
Aalborg Stiftstidende, 1843-04-01
En Galetslave i Brest, ved Navn Lambert, har opfundet flere for Jernbaner vigtige Forbedringer, der deels er prøvede af den techniske Jernbanecommission, deels af Videnskabernes Akademie. Hans Hovedopfindelse er et Jnstrument, en Slæder, som han kalder Parachoe, hvormed han i et Nu kan standse et heelt Tran. Desuden har han opfundet en Teleologne eller et Slags Talerør af saadan Styrke, at en commanderende Admiral, midt under Slagets Tummel, kan gjøre sig forstaaelig i en lang Afstand. J Aaret 1831 dømtes Lambert til Tvangsarbeidpaa Livstid, allerede under 9de Decbr. f. A. forkortedes hans Straf til 5 Aar, og han vil nu rimeligviis erholde fuldstændig Benaadning. J Betragtning af hans 11 Aars Tjenester ved at lede hydrauliske Arbeider, har Opsynsmanden for Bagnoet udstedt det Vidnesbyrd: "Lambert er en fortræffelig Arbeider; han fortjener i enhver Henseende at gjenerholde sin Frihed."
Aalborg Stiftstidende, 1843-04-01
Keiseren af China er af Universitetet i Orford blever udnævnt til Doctor juris, og skal nu være meget glad over at være bleven saa lærd for saa godt Kjøb.
Aalborg Stiftstidende, 1843-04-01
Fædrelandet. Kjøbenhavn, den 28de Marts. Til Fordeel for Frederik den Sjettes Asyl udføres Onsdagen den 5te ds., om Aftenen Kl. 7, i det kongelige Ridehuus ved Christiansborg Slot "Skabelsen", stort Oratorium i 3 Afdelinger af Joseph Handn, under Anførsel af kgl. Capelmester Glaser, ved velvillig Assistence af Medlemmerne af Musikforeningen, den musicalske Forening, Studenter-Sangforeningen, de kgl. militaire Musikcorpser og mange herværende Dilettanter, samt understøttet af det kgl. Capels og det kgl. Theaters Personale, og Eleverne af den kgl. Synge- og Musikskole, Efter Forlydende vil de ovennævnte Deeltagendes Antal beløbe sig til imellem 4 og 500 Personer.
Aalborg Stiftstidende, 1843-04-01
En af de første Nyheder, der kan ventes opført paa det kongelige Theater, er Konge og Bonde, af Lope de Vega, bearbeidet af F. Halm, og oversat af H. Hertz. Hovedrollerne udføres af dHrr. Holst (Kongen) og Nielsen (Bonden) samt Fru Heiberg (den Sidstes Datter). Dette Stykke har gjort megen Lykke i Tydskland. (Dag.)
Aalborg Stiftstidende, 1843-04-01
Ved velvillig Meddelelse - hedder det i Kjøbenhavnsposten - see vi os istand til at offentliggjøre de nye Valg paa Medlemmer til Statsgjældsafbetalingsselskabets-Central committee: Geheime-Statsminister A. S. Ørsted, Geh.Statsm., Grev H. Reventlow Criminil, Kammerherre, Grev J. C. Reventlow Criminil, Commandeur=Capitain Falbe, Postsecretair Thaysen, Capitain von Tuxen Magister Lindberg, Proprietair Svendsen til Lundegaard, Rustmester Schmidt, Pastor Holsøe, Lysestøber Plockross, Sadelmagermester Mönnich, Rector Steffensen, Capitain von Lemvig, Grosserer Garbrecht, Hofstolemagermester Hansen, Silke- og Klædekræmmer J. M. Schmidt, Cand. jur. Behrmann, Redacteur Jetsmark, Bogtrykker Berling, Kornhandler Ottesen, Slots gartner Rønne; – hvorfor der er valgt flere end Bestemmelsen angiver, er i Tilfældet, at der skulde være nogle af dHrr., som ikke attraaede Valget, for da at kunde supplere hermed.
Aalborg Stiftstidende, 1843-04-01
Censuren vedbliver at rase mod Hertugdømmernes Blade, og det gaaer ikke blot ud over Artikler, der berøre Jndlandets Forhold, og altsaa let kunne stride mod den slesvig-holstenske Regjerings berømte Circulaire, men ogsaa over saadanne, der omhandle reent almindelige Gjenstande, og som ovenskjøbet ere trykte før, enten i Hertugdømmerne selv, eller under tydsk Censur. Udgiveren af "Eckernforder Wochenblatt er nu indgaaet med Klage over sin Censor, Baron v. Eggers i Slesvig, til Regjeringen, og har bilagt denne med 98 Censurark for Aaret 1842 og 5 fra 1843. J det sidste Wandsbecker Jntelligenzblatt, staaer 2/3 Side blank, og desuden spores Censors Rødkridtspen i en lille Artikel og Begivenheden i Tønning.
Aalborg Stiftstidende, 1843-04-01
Paa Sylt har et Antal Jndvaanere fundet sig foranledigede til at oprette en Forening imod Brændeviinsdriksom man haaber, snart vil vinde en saadan Udbredelse og Styrke, at en fuldkommen Udryddelse af dette pestartede Onde paa Øen vil være mulig. Hr. Th. S. Kühnel, ordineret Katechet i Lemvig, har udstedt en Subscriptions-Jndbydelse paa en Oversættelse af "Löhes Handbuch an Kranken, und Sterbebettenevangelischer Christen", der vil udkomme paa Boghandler Kabells Forlag i Viborg.
Aalborg Stiftstidende, 1843-04-01
Man støder - hedder det i Loll. Falst Av. - jævnlig paa Personer i Livet, hvis Forældre, deels af romantisk Affection, deels af barokke Jndfald, have tildeelt dem ganske desynderlige Navne; men vi have dog aldrig stødt paa et saa curiøst Fornavn, som vi forleden Dag tilfældigviis fandt i Statscalenderen, nemlig: Constantinopolitanorumque.
Aalborg Stiftstidende, 1843-04-01
(J Statscalenderen for 1842 læses nemlig Pag 96 blandt Hofjunkere Navnet: Frederik Julius Wilhelm Constantinopolitanorumque v. Benzon, Secondlieutenant i Kongens Livcorps).
Aalborg Stiftstidende, 1843-04-01
Thisted Amts Sparekasse har i den kgl. Kasse indestaaende 9,800 Rbdlr. og til Byens Commune udlaant ca. 800 Rbd. Aalborg, den 1ste April. Efter de paalidelige Underretninger, vi fra forskjellige Steder have indhentet, har Vintersæden her i Egnen ingen Skade taget, men saavel Rug som Raps staaer overalt upaaklageligt naar undtages paa de siddere Jorder, hvor disse Sædatter paa adskillige Steder have lidt, ligesom Rapsen ogsaa, som følge af de uheldigere Vilkaar, under hvilke Sæden nedlagdes, paa nogle Marker, dog saavidt vides ikke paa mange, har maattet ompløies. Det sidste milde Veirlig og Regnen, der har afløst den strængere Kulde og Nattefrost, har ogsaa udøvet en gavnlig Jndflydelse. Beklageligere er derimod den stærke Fodermangel, som allerede længe har været fremtrædende og daglig gjor sine Virkninger mere gjældende. Ungqvæget er for største Delen drevet ud, men paa nogle Steder har man ogsaa maattet uddrive den store Besætning. Denne store Mangel paa Foder har naturligviis ogsaa absorberet meget af Landmandens Salgskorn, som han i det Sted har maattet anvende til Fourage. Saaledes er i denne Vinter, foruden Havre, ogsaa mod Sædvane hos Landmanden consumeret en stor Deel Byg, der er blevet grottet imellem Havren til Foder. J Oplandet er Fodermangelen endnu større end her i Egnen.
Aalborg Stiftstidende, 1843-04-01
Som en ganske synderlig Omstændighed kan det omtales, at Bagerne her i Byen, uagtet Rugpriserne i den senere Tid ere gaaede stivere, selv have forlangt og erholdt deres Taxt nedsat, skjøndt ikke fuldt til det lave Punct, som af Pluraliteten af dem attraaedes, da man derved vilde have maattet tage en Rugpriis til Norm, som ikke existerer. Grunden til et saa usædvanligt Forlangende maa naturligviis søges udenfor de sædvanlige Motiver, og alene i den tilkjendegivne Utilfredshed, det, vel ikke ganske uden Grund, hos den større Deel af Bagerne havde vakt, at nogle faa havde begyndt at udsælge under Taxten, hvisaarsag man hellere ved Hjælp af Taxtens Nedsættelse vilde have et ganske ligeligt Forhold tilveiebragt. Som det af en Annonce i Dagsavisen sees, har nu imidlertid en af Bagerne bekjendtgjort, at han endog sælger under den nedsatte Taxt. Under alle Omstændigheder er vistnok Publicum saare ved tjent med disse Nedsættelser, der vel forøvrigt komme til at gaae ud over Bagernes egne Lommer. Denne Affaire har ogsaa maattet styrke den allerede oftere udtalte Overbeviisning, at en Bagertaxt som efter sin Natur kun skal være en Betegnelse af den Grændse, der ikke tør overskrides, for derved at beskytte mod overdrevne høie Brødpriser - ved Nutidens Concurrence, især i de større Kjøbstæder er aldeles overflødig, og er derfor ogsaa af Communalbestyrelsen besluttet at andrage paa denne Taxt, idetmindste periodiske, Ophævelse her i Byen, ligesom allerede i flere Kjøbstæder er skeet.
Aalborg Stiftstidende, 1843-04-01
Det her i Provindsen endnu temmelig nye Liv, som Dampskibsfarten medfører, vil iaar usædvanlig tidligt tage sin Begyndelse hos os. "Iris" ventes allerede imorgen hertil for at aabne sine kjøbenhavnske Farter - Kieler-Farten et paa Grund af Jndlæggelsen i Dokken suspenderet for April Maaned hvilket iøvrigt er uheldigt og uventet nok, da endeel Passageerreiser og Vareforsendinger netop for den første Foraarsmaaned paa de forskjellige Router ere forberedede) - og, som det af Annoncen i Dagsavisen sees, kan man allerede om otte Dage have den Glæde at see Dampskibsføilen udbrede sit Liv langs Liimfjordens Bredder. At man saa meget som muligt vil søge at benytte denne saa stærkt savnede Communication, viser en Bekjendtgjørelse i Gaarsavisen fra Ladestedet Beistrup, hvorefter man der har gjort Forberedelser til at udsætte og landsætte Passagerer. Forhaabentlig vil man paa de øvrige Ladesteder eller beqvemmere Udskibsteder langs Fjorden, som Dampskibet kommer til at bestryge, drage Omsorg for lignende Foranstaltninger, der overalt ville komme Egnens Beboere til megen Nytte.
Aalborg Stiftstidende, 1843-04-01
Til de nyere gavnlige Postforanstaltninger hører det ogsaa, at Fjedervogne nu ville blive indførte ved alle Stationer og, saavidt muligt, ved alle Befordringer. Det Samme er ogsaa Tilfældet med Dagvognsbefordringen imellem Nørresundby og Hjørring, hvis Entrepreneurer ogsaa have ifinde, muligt at lade denne Dagvogn gaae 2 Gange ugentligt, hvilket vilde være særdeles ønskeligt, da man derefter bedre kunde bestemme Frem- og Tilbagerelserne, og en saadan dobbelt ugentlig Fart vist vil være i Entrepreneurernes egen Jnteresse, især saasnart Dampskibsfarten er traadt i Virksomhed.
Aalborg Stiftstidende, 1843-04-01
Ogsaa her fra Byen vil en Ladning fede Kreaturer i denne Tid blive afskibet til England.
Aalborg Stiftstidende, 1843-04-01
Den ved Hr. Titchens Velvillie til Jndtægt for Haandværksforeningen i Mandags givne Forestilling ved hvilken ogsaa Theatrets Entrepreneur samt de assisterende Musici og Flere velvilligen havde renonceret paa Sallairer – bragte Stiftelsen en Nettoindtægt af ca. 400 Rbdlr. Overskudet ved det i samme veldædige Øiemed den 15de de, afholdte Maskebal beløb sig til ca. 312 Rbdlr.
Aalborg Stiftstidende, 1843-04-01
Bekjendtgjørelser. Taxt. a) For Brød af sigtet Hvedemeel. 1 Franskbrød til 4 s. skal veie 15 Lod. til 2 s. . . . . . 7 1/2 Lod. Tvebakker for 2 s. . . . . . 7 1/2 Lod. b) For Brød af sigtet Rugmeel. 1 Suurbrød til 8 s. skal veie 1 Pd. 8 Lod. do. til 4 s. . . . . 20 Lod. til 2 s. . . . . . 10 Lod. c) For Brød af grovtmalet Rugmeel. 1 Brød til 12 sk. . . . . . . . 31 1/2 s. do. til 8 . . . . . . . . 21 s. do. til 4 . . . . . . . . 10 1/2 s.
Aalborg Stiftstidende, 1843-04-01
Det Brød, som Bagerne udsælge, maa være sundt og godt forsvarligt udbagt af ethvert Slags Korn for sig selv uden Jndblanding med Klid eller Afsigtning, og tilholdes enhver Bager at sætte sit Navn eller Mærke paa det Brød, som af ham bliver bagt og forhandlet, alt under Straf og Ansvar efter Anordningerne. Naar Brødet er gammelt, skal ei ansees at det veier 1/2 Lod mindre paa hvert 12 Lod, og ere Bagerne forpligtede til, jevnligen at være forsynede med friskt bagt Brød. For grovt Brød, som Jndvaanerne selv deigne og opslaae, og Bagerne derefter bage, betales i Bagerløn 8 s. pr. Skp. eller 30 s. Aalborg Raadstue, den 29de Marts 1833. Magistraten.